แบงก์โน้ตส์
เข้าทาง
19 ส.ค. 2554

เข้าทาง
โดย..ทีมข่าวการเงิน
หลายองค์กรทั้ง กรมสรรพสามิต ศูนย์วิจัยและจัดการความรู้เพื่อการควบคุมยาสูบ (ศจย.) และองค์การอนามัยโลก จัดสัมมนา “ควบคุมการบริโภคยาสูบโดยใช้มาตรการภาษี” มีลุง มั่น พัธโนทัย รมช.คลัง เป็นคนตัดริบบิ้น
โดยงานนี้ได้กระทรวงสาธารณสุขมาสนับสนุนให้ขึ้นภาษี
นพ.หทัย ชิตานนท์ ประธานสถาบันส่งเสริมสุขภาพไทย เห็นด้วยกับการแก้ไขกฎหมายยาสูบ โดยนำราคาขายปลีกมาใช้ในการเก็บภาษี จากเดิมคิดภาษีจากราคาหน้าโรงงาน 
“ถ้าราคาบุหรี่เพิ่มขึ้น 10% จะลดการบริโภคในประเทศพัฒนาแล้ว 10%” นพ.หทัย ระบุ
งานนี้เข้าทาง พงษ์ภาณุ เศวตรุนทร์ อธิบดีกรมสรรพสามิต เพราะเพิ่งเสนอร่างแก้ไขกฎหมายพระราชบัญญัติยาสูบ ที่มีเป้าหมายให้ปรับวิธีการเก็บภาษีได้ แฮ่ๆๆๆ